หุ้นไอทีบวกคึก! CPW นำทีมพุ่ง 10% เก็งงบไตรมาส 3 สวย-เข้าไฮซีซั่นปลายปี
“หุ้นค้าปลีกมือถือ-สินค้าไอที” บวกคึก! CPW นำทีมพุ่ง 10% เก็งงบไตรมาส 3/65 สวย-เข้าไฮซีซั่นปลายปี
“หุ้นค้าปลีกมือถือ-สินค้าไอที” บวกคึก! CPW นำทีมพุ่ง 10% เก็งงบไตรมาส 3/65 สวย-เข้าไฮซีซั่นปลายปี
4 พ.ย. 2565

ผู้สื่อข่าวรายงานวันนี้ราคาหุ้นกลุ่มค้าปลีกโทรศัพท์มือถือ-สินค้าไอทีปรับตัวขึ้นแรง อาทิ CPW, IT, SVOA, SPVI และ COM7 นำโดยบริษัท คอปเปอร์ ไวร์ด จำกัด (มหาชน) หรือ CPW ณ เวลา 10:49 น. อยู่ที่ระดับ 4.58 บาท บวก 0.42 บาท หรือ 10.10% ด้วยมูลค่าซื้อขาย 35.36 ล้านบาท
ส่วนบริษัท ไอที ซิตี้ จำกัด (มหาชน)  หรือ IT ณ เวลา 10:53 น. อยู่ที่ระดับ 5.40 บาท บวก 0.20 บาท หรือ 3.85% ด้วยมูลค่าซื้อขาย 12.17 ล้านบาท
ขณะที่บริษัท เอสวีโอเอ จำกัด (มหาชน) หรือ SVOA ณ เวลา 10:54 น. อยู่ที่ระดับ 2.94 บาท บวก 0.14 บาท หรือ 5.00% ด้วยมูลค่าซื้อขาย 20.21 ล้านบาท
ส่วนบริษัท เอส พี วี ไอ จำกัด (มหาชน) หรือ SPVI ณ เวลา 11:00 น. อยู่ที่ระดับ6.40 บาท บวก 0.10 บาท หรือ 1.59% ด้วยมูลค่าซื้อขาย 33.37 ล้านบาท
ด้านบริษัท คอมเซเว่น จำกัด (มหาชน) หรือ COM7  ณ เวลา 11:02 น. อยู่ที่ระดับ 31.00 บาท บวก 0.25 บาท หรือ 0.81% ด้วยมูลค่าซื้อขาย 29.46 ล้านบาท
บล.เอเอสแอล ระบุในบทวิเคราะห์วันนี้(4พ.ย.65)แนะนำ ซื้อ CPW จากแผนปี 66 ตั้งเป้าขยาย 3-5 สาขาใหม่เพื่อสนับสนุนยอดขายให้เติบโตอย่างต่อเนื่อง หลังได้แกรนด์โอเพนนิ่งเปิดร้านในสาขาเซ็นทรัลจันทบุรีสนับสนุนให้ปัจจุบัน CPW มีสาขาจำนวน 106 แห่ง
ขณะที่ปีนี้ตั้งเป้ารายได้จะเติบโต 40%จากปีก่อน เนื่องจากเข้าซื้อ IBIZ Plus ที่ช่วยสร้างความหลากหลาย โดยในไตรมาส 4/65 เป็นช่วงไฮซีซั่นของธุรกิจ ได้อานิสงส์ iPhone 14 และสินค้าใหม่ทยอยเปิดตัวและวางจำหน่าย สนับสนุนให้ CPW มีสินค้าไฮไลท์กลุ่ม 5G เข้ามาเพิ่ม
สำหรับแนวโน้มไตรมาส 3/65 คาดว่าจะเติบโตโดดเด่นหลัง จากกระแสการตอบรับ iPhone14 ที่มียอดจองที่แรงทำ New high record และโควตาที่ iPhone14 ที่ให้บริษัทได้รับมากกว่าปีก่อนเล็กน้อย และลูกค้าให้การตอบรับที่ดีจากยอดจองที่เต็มในวันแรก สะท้อนยอดขายสินค้ากลุ่ม Apple ในประเทศไทยมีการเติบโต รวมถึงปกติของธุรกิจที่มักจะชะลอตัวในช่วงไตรมาส 3/65 แต่ปีนี้เริ่มขาย iPhone14 ช่วงปลายไตรมาสทำให้เติบโตจากฐานที่ต่ำของปีก่อนด้วย และคาดว่าจะเห็นการเติบโตขึ้นต่อเนื่องในช่วงไตรมาส 4/65 ที่เป็นช่วงไฮซีซัน